**הנדון: אישור להחזקת כלב נחייה / שירות במעונות**

**(דירות ללא שותפים)**

על אף האיסור המוחלט להחזקת בעלי חיים במעונות, ידוע לי כי במסגרת פיילוט שהסכים הטכניון לבצע בשנה"ל תשע"ח, הותר לתקופה זמנית לכמות מוגבלת של סטודנטים שהם מאמני כלבי נחיה להתגורר במעונות הטכניון, וזאת בכפוף לתנאים הבאים שאני מוסר בזה את הסכמתי המלאה להם.

הריני מתחייב לטפל בכלב שברשותי, באופן שלא תיגרם שום הפרעה לדיירים האחרים.

במקרה שיהיה אפילו דייר אחד – שמתנגד – אחפש לעצמי מקום מגורים אחר במעונות, בשיתוף פעולה עם אחראי האזור. אין הטכניון מתחייב כי יימצא דיור חלופי ובמקרה ודיור כזה לא יימצא, אפסיק את החזקת הכלב או אעזוב את המעונות. במידה ותתקבלנה במהלך השנה תלונות, מדיירים חדשים, משכנים – אפסיק מיידית את גידול הכלב או אפנה מיידית את דירתי.

חלה עלי האחריות והחובה לשפות באופן מיידי את הטכניון וכל גורם אחר, בגין כל נזק שייגרם בשל החזקת הכלב.

ידוע לי כי הטכניון רשאי להחליט על הפסקת הפיילוט בכל עת, ובמקרה כזה אעזוב את המעונות או אפסיק את גידול הכלב, ולא תהיה לי כל טענה נגד הטכניון.

ידוע לי שכל שאר סעיפי תקנון הסטודנטים חלים עלי.

מודגש כי חל איסור להחזיק בעלי חיים במעונות הטכניון וכי הפיילוט שהוחלט עליו הינו מטעמים של טובת הציבור לצרכי הכשרת כלב נחיה לעיוורים, ואולם בכל מקרה זכותם של כלל דיירי הטכניון – וטובתם – כפי שאלה יקבעו על ידי הנהלת הטכניון – תיגבר תמיד, וכי אין בפיילוט על מנת להקים לסטודנט כלשהו זכות לגדל בעלי חיים במעונות, לרבות לא כלבי נחייה (למעט לסטודנט עיוור הנעזר בכלב נחייה למחייתו).

ב ב ר כ ה,

משרד מעונות

שם נציג המעונות \_\_\_\_\_\_\_\_\_\_\_\_\_\_\_ תאריך \_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_

שם הסטודנט \_\_\_\_\_\_\_\_\_\_\_\_ ת"ז \_\_\_\_\_\_\_\_\_\_\_\_ תאריך \_\_\_\_\_\_\_\_\_\_ חתימה \_\_\_\_\_\_\_\_

כתובת במעונות: אזור \_\_\_\_\_\_\_\_\_\_\_\_\_ בניין \_\_\_\_\_\_\_\_\_\_\_\_\_\_ דירה \_\_\_\_\_\_\_\_\_\_\_\_\_\_\_\_

**תאריך קבלת גור הנחייה**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_